Ons, as genaloeë, besef nie altyd die waardevolle werk wat deur toegewyde mense gedoen word nie. Hoeveel ure se werk moet dit nie neem vir iemand soos Rita Quebbemann en ander nie. Hulle voer doodsberige, ens. in koerante in e-poste aan ons genealogiese poslyste en so word die data aan ons bekende gemaak waar ons dit andersins nie sou raakgesien het nie, want ons lees nie daardie koerante nie.
Wanneer die data egter seker een van die bekendste figure van die 20ste eeu raak, kan jy nie help om dit te lees nie. En as jy dan ‘n databasis soos e-SAGI beharig, voel jy dat hierdie persoon sy plek in die databasis oor en oor verdien al is hy nie ‘n Suid-Afrikaner nie.
Natuurlik was dit wereldnuus! En is op soveel maniere dwars oor die wêreld herdenk. Ek wonder hoeveel seuns is na hom vernoem!
Die indrukwekendste vir my was die seëls en die grootste seël wat ek ooit gesien het. Gelukkig het ek destyds een daarvan aangekoop. Kyk na die skandering daarvan langs huidige Suid-Afrikaanse munstukke wat duidelik toon dat dit nie die gewone seëlgroote is nie!